భారతదేశంలో మతం
గురు నానక్ (1469–1539) సిక్కు మత స్థాపకుడు. గురు గ్రంథ్ సాహిబ్‌ను ఐదో సిక్కు గురువు గురు అర్జున్ దేవ్ సంకలనం చేశారు, హిందూ మరియు ముస్లిం విశ్వాసాలతోసహాస విశ్వ సోదర భావాన్ని బోధించిన మొదటి ఐదుగురు సిక్కు గురువులు మరియు ఇతర సన్యాసుల రచనలను ఆయన కూర్చారు. గురు గోవింద్ సింగ మరణానికి ముందు, గురు గ్రంథ్ సాహిబ్ ఆది గురువుగా ప్రకటించబడింది. సిక్కు మతం వాహెగురు ముందు వర్ణం, కులం లేదా వంశం వంటి పట్టింపులేమీ లేకుండా, మానవులందరినీ సమానులుగా గుర్తిస్తుంది.
సిక్ఖు మత చరిత్ర
సిక్ఖు సామ్రాజ్యం పంజాబ్, దాని సమీప ప్రాంతాలను కలుపుకుంటూ మతరహిత రాజ్యాన్ని స్థాపించిన మహారాజా రంజీత్ సింగ్ నాయకత్వంలో 19వ శతాబ్దిలో భారత ఉపఖండంలో ఏర్పడ్డ ప్రధాన రాజకీయ శక్తి.. 1799లో రంజిత్ సింగ్ లాహోర్ ను పట్టుకున్న నాటి నుంచీ 1849 వరకూ కొనసాగింది. స్వతంత్ర మిస్ల్ లు, ఖల్సాలో సామ్రాజ్యపు పునాదులు పాదుకున్నాయి. 19వ శతాబ్దిలో అత్యున్నత స్థితిలో ఉండగా సామ్రాజ్యం పడమట ఖైబర్ కనుమ నుంచి తూర్పున పశ్చిమ టిబెట్ వరకూ, దక్షిణాన మిథన్ కోట్ నుంచీ ఉత్తరాన కాశ్మీర్ వరకూ విస్తరించింది. సిక్ఖు సామ్రాజ్యం బ్రిటీష్ వారు భారత ఉపఖండంలో ఆక్రమించిన ఆఖరి ప్రధానమైన భాగం.